Ο **Τόμας Χάτσισον** (Αγγλικά: *Thomas Hutchison*, γεννήθηκε 29 Σεπτεμβρίου 1947) είναι Σκωτσέζος πρώην διεθνής ποδοσφαιριστής που αγωνιζόταν ως μέσος. Κατά τη διάρκεια της τριών δεκαετιών καριέρας του συμμετείχε σε περισσότερους από 1.100 επίσημους αγώνες, με σημαντική θητεία στην Πρέμιερ Λιγκ της Αγγλίας.

Καριέρα
-------

Ξεκίνησε την καριέρα του στην τρίτη κατηγορία της Σκωτίας, και τράβηξε το βλέμμα του προπονητή της Μπλάκπουλ, που τον καθιέρωσε στην ομάδα πολύ γρήγορα. Μετά από πέντε χρόνια στην ομάδα, μεταγράφηκε στην Κόβεντρι Σίτι, όπου έμεινε για οκτώ χρόνια κερδίζοντας το παρατσούκλι του "Mr. Magic" που του απέδωσε ο πρόεδρος του συλλόγου. Εκλέχθηκε τρεις φορές παίκτης της χρονιάς από τους οπαδούς της ομάδας.

Τον Οκτώβριο του 1980 εντάχθηκε στη Μάντσεστερ Σίτι και αγωνίστηκε στον τελικό του Κυπέλλου Αγγλίας το 1981 με αντίπαλο την Τότεναμ, σκοράροντας ένα γκολ για την ομάδα του και ένα γκολ εις βάρος της στο παιχνίδι που έληξε με αποτέλεσμα 1–1. Ο επαναληπτικός χάρισε τελικά τη νίκη με 3–2 στην Τότεναμ. Δοκίμασε μια εξωτική εμπειρία στο Χονγκ Κονγκ για μικρό χρονικό διάστημα, πριν επιστρέψει στην Αγγλία για λογαριασμό της Μπέρνλι και μετά από δύο χρόνια πήγε στην ουαλική Σουόνσι το 1985, στην οποία υπήρξε και παίκτης-προπονητής για έξι μήνες. Είχε την πρώτη του έξοδο σε ευρωπαϊκό επίπεδο με τον ουαλικό σύλλογο μετά την κατάκτηση του Κυπέλλου Ουαλίας σε ηλικία 42 ετών, αντιμετωπίζοντας και χάνοντας από τον Παναθηναϊκό στο Κύπελλο Κυπελλούχων Ευρώπης της σεζόν 1989–90. Ήταν ο μεγαλύτερος σε ηλικία παίκτης της Σουόνσι σε ηλικία 43 ετών, 5 μηνών και 19 ημερών.
Τελείωσε την καριέρα του στην ουαλική ομάδα Μέρθιρ Τίντβιλ σε ηλικία άνω των 46 ετών. Μετά την αποχώρησή του από την ενεργό δράση παρέμεινε στο ποδόσφαιρο, δουλεύοντας στο προπονητικό προσωπικού της Μπρίστολ Σίτι μέχρι το 2012, όταν επέστρεψε στην πατρίδα του Σκωτία.

Ο Χάτσισον αγωνίστηκε 17 φορές για τη Σκωτία. Έπαιξε το πρώτο του παιχνίδι στις 26 Σεπτεμβρίου 1973, για τη νίκη με 2–1 επί της Τσεχοσλοβακίας στα προκριματικά του Παγκοσμίου του Κυπέλλου 1974. Πέτυχε συνολικά ένα γκολ από το σημείο του πέναλτι. Συμμετείχε με τη Σκωτία στο Παγκόσμιο Κύπελλο του 1974. Συνολικά συμμετείχε σε 1.183 επίσημους αγώνες, ένας από τους μεγαλύτερους αριθμούς στην ποδοσφαιρική ιστορία.

Τίτλοι και διακρίσεις
---------------------

**Μπλάκπουλ**

* Αγγλο-ιταλικό Κύπελλο: 1971

**Σιάτλ Σάουντερς**

* Πρωτάθλημα Δυτικής Περιφέρειας του NASL: 1979–80

**Μπούλοβα**

* Κύπελλο Χονγκ Κονγκ (FA Cup): 1981–82, 1982–83
* Κύπελλο Αντιβασιλέα (Viceroy Cup): 1981–82, 1982–83

**Σουόνσι**

* Κύπελλο Ουαλίας: 1988–89

Δείτε επίσης
------------

* Κατάλογος ποδοσφαιριστών ανδρών με τις περισσότερες επίσημες εμφανίσεις

Παραπομπές
----------

1. 1 2  «Hutchison, Tommy». Ανακτήθηκε στις 2 Ιανουαρίου 2022.
2. 1 2  «Tommy Hutchison». Ανακτήθηκε στις 2 Ιανουαρίου 2022.
3. ↑  «CITY DNA #25: TOMMY HUTCHISON». Ανακτήθηκε στις 2 Ιανουαρίου 2022.
4. ↑  «1981 - Villa thriller». Ανακτήθηκε στις 2 Ιανουαρίου 2022.
5. ↑  «Tommy Hutchison-Manchester City FC : His football career at Man. City». Ανακτήθηκε στις 3 Ιανουαρίου 2022.
6. ↑  «Tommy Hutchison». Ανακτήθηκε στις 2 Ιανουαρίου 2022.
7. ↑  «Όταν ο Παναθηναϊκός ίδρωσε για να αποκλείσει ουαλική ομάδα 3ης κατηγορίας». Ανακτήθηκε στις 8 Ιανουαρίου 2022.
8. ↑  «Swansea City football club: record v Panathinaikos». Ανακτήθηκε στις 8 Ιανουαρίου 2022.
9. 1 2  «Tommy Hutchison». Ανακτήθηκε στις 8 Ιανουαρίου 2022.
10. ↑  «TOMMY HUTCHISON». Ανακτήθηκε στις 3 Ιανουαρίου 2022.
11. ↑  «Thousand Matches». Αρχειοθετήθηκε από το πρωτότυπο στις 5 Αυγούστου 2023. Ανακτήθηκε στις 5 Αυγούστου 2023.
12. ↑  «Memories are made of this: former team manager Tony Tse cherishes magical days with Bulova in early 1980s – the golden years of Hong Kong football» [Έτσι δημιουργούνται οι αναμνήσεις: ο πρώην προπονητής της Μπούλοβα Τόνι Τσε αναπολεί τις μαγικές μέρες των αρχών της δεκαετίας του 1980 – τα χρυσά χρόνια του ποδοσφαίρου του Χονγκ Κονγκ]. *today.line.me* (στα Αγγλικά). 27 Σεπτεμβρίου 2019. Αρχειοθετήθηκε από το πρωτότυπο στις 27 Νοεμβρίου 2021. Ανακτήθηκε στις 3 Ιανουαρίου 2022.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |